Κάθετη οστική αναγέννηση σε γνάθο κουνελιού με τη χρήση βόειου οστικού μοσχεύματος κοκκώδους μορφής:
Creators: name: Κουτρογιάννης, Χρήστος Αποστόλου
Publisher: name: Aristotle University of Thessaloniki
Year: 2012
Subjects: Κάθετη οστική αναγέννηση
Βόειο οστικό μόσχευμα
Κοκκώδης μορφή
Vertical augmentation
Bovine bone graft
Particles

description: Στόχος: Σκοπός της παρούσας πειραματικής μελέτης ήταν να διαπιστώσει το ποσοστό της κάθετης οστικής αναγέννησης που επιτυγχάνεται με τη χρήση τεμαχιδίων (particles) βοείου ξενομοσχεύματος και να ερευνήσει τη βιολογική συμπεριφορά του υλικού αυτού στην περιοχή της οστικής αναγέννησης. Υλικό και μέθοδος: Στην εξωτερική επιφάνεια του οστού της κάτω γνάθου 10 ενήλικων κουνελιών Νέας Ζηλανδίας τοποθετήθηκαν μεταλλικά κιβωτίδια με βόειο ξενομόσχευμα κοκκώδους μορφής. Μετά από 2 μήνες αφαιρέθηκαν οι γνάθοι των κουνελιών και λήφθηκαν ιστοτεμάχια τα οποία κατόπιν κατάλληλης επεξεργασίας μελετήθηκαν ιστολογικά και αξιολογήθηκαν ως προς την οστική αναγέννηση. Αποτελέσματα: Από την στατιστική επεξεργασία προέκυψε ο μέσος όρος κάλυψης της μοσχευματικής περιοχής από το μόσχευμα είναι 24.9%. Αντίστοιχα, το νέο οστό καλύπτει κατά μέσο όρο το 5.33% της περιοχής μεταμόσχευσης. Το ποσοστό επαφής του νέου οστού με το μόσχευμα είναι κατά μέσο όρο 36.9%. Το μόσχευμα κατά μέσο όρο κάλυπτε καθ’ ύψος το 79.34% της περιοχής του μοσχεύματος ενώ το νέο οστό αντίστοιχα, κάλυπτε καθ’ ύψος το 55.98%. Η κοκκώδης μορφή του ξενομοσχεύματος ενσωματώθηκε πλήρως στο προϋπάρχον οστό. Οι κόκκοι του μοσχεύματος διατήρησαν τις αρχικές τους διαστάσεις και κανένα σημάδι οστεόλυσης ή νέκρωσης δεν παρατηρήθηκε στην περιοχή της οστικής αναγέννησης. Οστική αναγέννηση παρατηρήθηκε σε όλα τα ιστολογικά δείγματα. Συμπεράσματα: Τα αποτελέσματα της παρούσας ερευνητικής μελέτης συγκρινόμενα με αποτελέσματα παρόμοιων μελετών της βιβλιογραφίας, κρίνονται ενθαρρυντικά προς την κατεύθυνση της κάθετης οστικής αναγέννησης σε ερευνητικό επίπεδο. Τα θέματα αυτά χρήζουν περαιτέρω κλινικής και ερευνητικής μελέτης ώστε να οδηγήσουν στη γενίκευση της χρήσης των ξενομοσχευμάτων ειδικά αλλά και γενικά των οστικών μοσχευμάτων στην κάθετη οστική αναγέννηση.
description: Objective: The purpose of the present experimental study was to note the amount of vertical augmentation that can be achieved using bovine bone xenograft of particulate form and to investigate the biological behaviour of the xenograft in the area of bone regeneration. Materials and methods: The lateral mandible of 10 adult New Zealand rabbits was used to immobilize metallic cubes of standard dimeter filled with the particulate xenograft. Two months after surgery, the mandibles were retrieved and the histologic specimens were studied histologically and evaluated towards vertical bone augmentation. Results: The statistical processing of the specimens resulted in a mean 24.9% of graft area inside the vertical augmentation area. New bone formation gave a mean 5.33%. The bone to graft contact gave a mean of 36.9%. The bone xenograft was extending to a mean vertical height of 79.34% while the new bone was extending to a mean bone height of 55.98%. The bone xenograft was fully integrated into the basal bone. No sign of necrosis or osteolysis was noticed. Vertical bone regeneration was observed to all the histologic specimens. Conclusions: Within the limits of the present experimental protocol, the vertical augmentation outcome using bovine xenograft was found promising. Further clinical trials using bone substitutes for vertical augmentation need to be conducted in the future in order to confirm or reject the results of the present study.